text: Lokale håndbold-dommere styrer OL-kampe
  09 august 2016 kl. 09.59
  Håndbolddommerne Mads Hansen fra Jelling og Martin Gjeding fra Børkop er også med i Rio, hvor de deltager i deres andet OL.
  Mads Hansen  og Martin Gjeding har allerede dømt deres første kamp i Rio. Søndag styrede opgøret mellem Sverige og Tyskland, og tirsdag aften skal de lede kampen mellem værtsnationen Brasilien og Slovenien.
  De to dommere deltog også ved OL i Peking i 2008, men var ikke med i London i 2012, da Mads Hansen var sat ud af spillet af lymfekræft, som siden er overvundet.
  Mads Hansen (39 år)  og Martin Gjeding (41 år) har tidligere dømt store finaler,  EM-finalen herrer 2016, Champions League-finale herrer 2014, Champions League-finale damer 2012, EM-finale damelandshold 2010 og VM-finale damelandshold 2009.
  